CELEX: 62010CA0112
Language: fi
Date: 2011-11-17 00:00:00
Title: Asia C-112/10: Unionin tuomioistuimen tuomio (ensimmäinen jaosto) 17.11.2011 (Hof van Cassatie van Belgiën (Belgia) esittämä ennakkoratkaisupyyntö) — Procureur-generaal bij het Hof van Beroep te Antwerpen v. Zaza Retail BV (Asetus (EY) N:o 1346/2000 — Maksukyvyttömyysmenettelyt — Alueellisen maksukyvyttömyysmenettelyn aloittaminen — Sovellettavassa kansallisessa laissa säädetyt edellytykset, joiden vuoksi päämenettelyä maksukyvyttömyysasiassa ei voida aloittaa — Velkoja, jolla on oikeus hakea alueellisen maksukyvyttömyysmenettelyn aloittamista)

28.1.2012   
            
            
               FI
            
            
               Euroopan unionin virallinen lehti
            
            
               C 25/7
            
         
      Unionin tuomioistuimen tuomio (ensimmäinen jaosto) 17.11.2011 (Hof van Cassatie van Belgiën (Belgia) esittämä ennakkoratkaisupyyntö) — Procureur-generaal bij het Hof van Beroep te Antwerpen v. Zaza Retail BV
      (Asia C-112/10) (1)
      
      (Asetus (EY) N:o 1346/2000 - Maksukyvyttömyysmenettelyt - Alueellisen maksukyvyttömyysmenettelyn aloittaminen - Sovellettavassa kansallisessa laissa säädetyt edellytykset, joiden vuoksi päämenettelyä maksukyvyttömyysasiassa ei voida aloittaa - Velkoja, jolla on oikeus hakea alueellisen maksukyvyttömyysmenettelyn aloittamista)
      (2012/C 25/11)
      Oikeudenkäyntikieli: hollanti
      
         Ennakkoratkaisua pyytänyt tuomioistuin
      
      Hof van Cassatie van België
      
         Pääasian asianosaiset
      
      
         Kantaja: Procureur-generaal bij het Hof van Beroep te Antwerpen
      
         Vastaaja: Zaza Retail BV
      
         Oikeudenkäynnin kohde
      
      Ennakkoratkaisupyyntö — Hof van Cassatie (Belgia) — Maksukyvyttömyysmenettelyistä 29.5.2000 annetun neuvoston asetuksen (EY) N:o 1346/2000 (EYVL L 160, s. 1) 3 artiklan 4 kohdan a ja b alakohdan tulkinta — Kansainvälinen toimivalta maksukyvyttömyysmenettelyn aloittamiseen — Sellaisen jäsenvaltion tuomioistuinten toimivalta, jossa velallisella ei ole pääintressien keskusta mutta jossa sillä on toimipaikka — Käsitteet ”lainsäädännöstä johtuvat edellytykset” ja ”velkoja”
      
         Tuomiolauselma
      
      
                  1)
               
               
                  Maksukyvyttömyysmenettelyistä 29.5.2000 annetun neuvoston asetuksen (EY) N:o 1346/2000 3 artiklan 4 kohdan a alakohtaan sisältyvää ilmaisua ”johtuvien edellytysten”, jolla viitataan velallisen pääintressien keskuksen sijaintijäsenvaltion lainsäädännöstä johtuviin edellytyksiin, joiden vuoksi päämenettelyä maksukyvyttömyysasiassa ei voida aloittaa kyseisessä valtiossa, on tulkittava siten, että siinä ei tarkoiteta edellytyksiä, joiden vuoksi tietyt henkilöt jäävät menettelyn aloittamisen hakemiseen oikeutettujen henkilöiden piirin ulkopuolelle.
               
            
                  2)
               
               
                  Saman asetuksen 3 artiklan 4 kohdan b alakohtaan sisältyvää käsitettä ”velkoja”, jolla viitataan itsenäisen alueellisen menettelyn hakemiseen oikeutettujen henkilöiden piiriin, on tulkittava siten, että sen piiriin ei kuulu jäsenvaltion viranomainen, jonka tehtävänä oman jäsenvaltionsa kansallisen lainsäädännön mukaan on valvoa yleistä etua mutta joka ei osallistu menettelyyn velkojana eikä velkojien nimissä ja puolesta.
               
            
         (1)  EUVL C 113, 1.5.2010.